# 29.12.2021. līgums Nr.01R000/21-58

# Par tec-2 elektroiekārtas un kontrolmēriekārtas uzturēšanas remontu 2022. un 2023.gadā

Rīgā

|  |  |  |
| --- | --- | --- |
| **Akciju sabiedrība "Latvenergo"**  (turpmāk – "Pasūtītājs") | un | **SIA** **"Industry Service Partner"**  (turpmāk – "Uzņēmējs") |
| Reģistrācijas numurs: 40003032949  PVN maksātāja numurs: LV40003032949 |  | Reģistrācijas numurs: 40003635527  PVN maksātāja numurs: LV40003635527 |
| Adrese: Pulkveža Brieža iela 12, Rīga, LV-1230 |  | Adrese: Jūrmala, Zemeņu iela 74 |
| Kredītiestāde: AS "SEB banka" |  | Kredītiestāde: Luminor Bank AS Latvijas filiāle |
| SWIFT kods: UNLALV2X |  | SWIFT kods: RIKOLV2X |
| Konta numurs: LV24UNLA0001000221208 |  | Konta numurs: LV95RIKO0000083903551 |
| kuru pārstāv tās\_\_\_\_\_\_\_\_\_\_\_un \_\_\_\_\_\_\_\_\_\_\_\_, kas rīkojas saskaņā ar AS "Latvenergo" valdes 2020.gada 12.novembra lēmumu Nr.163/58 "Par pilnvarojumu AS "Latvenergo" komercdirektoram, finanšu direktoram, ražošanas direktoram, tehnoloģiju un atbalsta direktoram un administratīvajam direktoram"; |  | kuru pārstāv tās \_\_\_\_\_\_\_\_\_\_\_\_, kas rīkojas saskaņā ar statūtiem; |

turpmāk katrs atsevišķi - "Puse", abi kopā - "Puses", vienojas par šādiem Līguma noteikumiem:

# SPECIĀLIE NOTEIKUMI

## Līguma priekšmets

* 1. Uzņēmējs apņemas veikt Pasūtītājam TEC-2 elektroiekārtas un kontrolmēriekārtas uzturēšanas remontu 2022. un 2023.gadā (turpmāk – Darbi), bet Pasūtītājs apņemas apmaksāt atbilstoši Līguma noteikumiem izpildītos Darbus.
  2. Līguma ietvaros paredzētie Darbi iekļauj:
     1. remontdarbus;
     2. iekārtu, būvju uzturēšanas un apkopes darbus;
     3. būvdarbus;
     4. autoruzraudzību;
     5. apsekošanas darbus;
     6. Darbu veikšanas projekta izstrādi;
     7. Būvprojekta izstrādi;
     8. Tehniskā projekta izstrādi.

## Līguma cena un Līguma summa

Līguma cena par šajā Līgumā noteikto plānveida darbu izpildi, ko Pasūtītājs maksā Uzņēmējam, tiek noteikta līdz EUR 1 031 651,26 (viens miljons trīsdesmit viens tūkstotis seši simti piecdesmit viens *euro* un 26 centi), bez PVN. Maksa par iekārtu avārijas remonta darbiem vai citiem neparedzētiem darbiem tiek noteikta, balstoties uz faktiski darbu izpildei patērēto remontpersonāla stundu skaitu un darbaspēka un mehānismu vienību izcenojumiem, kuri doti Cenu tabulā (Pielikums Nr.1), kā arī nepieciešamajiem materiāliem atbilstoši Cenu tabulai (Pielikums Nr.1) vai tirgus cenām, ja tie nav izcenoti, un faktiski patērētajam daudzumam.

## Līguma sastāvdaļas

* 1. Līguma Speciālie noteikumi;
  2. Līguma Vispārīgie noteikumi;
  3. Līguma pielikumi:
     1. Pielikums Nr.1 – Cenu tabula;
     2. Pielikums Nr.2 – Darbu izpildes laika grafiks;
     3. Pielikums Nr.3 – Tehniskā specifikācija;
     4. Pielikums Nr.4 – Apakšuzņēmēju un tiem uzticēto Darbu saraksts;
     5. Pielikums Nr.5 – Informācija darbuzņēmējiem, veicot darbus AS "Latvenergo" objektos;
     6. Pielikums Nr.6 – Uzņēmēja iesniegtais piedāvājums iepirkuma procedūrā"TEC-2 elektroiekārtas un kontrolmēriekārtas uzturēšanas remonts 2022. un 2023.gadā ", ID Nr. IPR-66539 (netiek cauršūts kopā ar Līgumu).

## Darbu izpildes termiņš

* 1. Uzņēmējs apņemas veikt Darbus saskaņā ar Darbu izpildes laika grafiku (Pielikums Nr.2), uzsākot Darbu izpildi 2022.gada 1.janvārī un pabeidzot Darbus līdz 2023.gada 31.decembrim.

## Darbu apjoms un uzdošanas kārtība

* 1. Līguma darbu uzdošana un pieņemšana tiek īstenota elektroniskajā sistēmā TOPS, atbilstoši Tehnisko specifikāciju nosacījumiem un Pasūtītāja detalizēti izstrādātai instrukcijai.

## Garantijas defektu pieteikšanas periods

* 1. Garantijas defektu pieteikšanas periods izpildītajiem Darbiem un piegādātajiem materiāliem ir 36 (trīsdesmit seši) mēneši vai līdz nākamajai plānotai apkopei vai uzturēšanas remontam, ja plānotās apkopes vai uzturēšanas remonta periodiskums ir mazāks par 36 (trīsdesmit seši) mēneši.

## Līguma nodrošinājumi

* 1. netiek piemērots.
  2. Uzņēmējam Vispārīgajos noteikumos noteiktā kārtībā ir jāiesniedz Pasūtītājam:
     1. 21 (divdesmit vienas) dienas laikā pēc Līguma parakstīšanas - Līguma izpildes nodrošinājums 1% (viena procenta) apmērā no Līguma cenas;
     2. Avansa maksājuma nodrošinājums Līgumā paredzētā avansa maksājuma apmērā;
     3. pirms Darbu nodošanas Pasūtītājam - Garantijas laika nodrošinājums 5% apmērā no Līguma cenas.

## Apdrošināšana

* 1. netiek piemērots.
  2. Uzņēmējam Vispārīgajos noteikumos noteiktā kārtībā ir jāiesniedz Pasūtītājam apdrošināšanas līguma kopiju par:
     1. būvdarbu veicēja civiltiesiskās atbildības obligāto apdrošināšanu normatīvajos aktos noteiktajā apjomā;
     2. būvspeciālistu civiltiesiskās atbildības obligāto apdrošināšanu normatīvajos aktos noteiktajā apjomā;
     3. Uzņēmēja civiltiesisko apdrošināšanu pret Pasūtītāju.
  3. Uzņēmēja civiltiesiskās apdrošināšanas pret Pasūtītāju apdrošināšanas kompensācijas limits ir ne mazāks kā Līguma cena.

## Pilnvarojums būvniecības informācijas sistēmā

* 1. netiek piemērots.
  2. Pasūtītājs nodrošina Uzņēmējam Darbu izpildei nepieciešamo pilnvarojumu būvniecības informācijas sistēmā.

## Apakšuzņēmēju piesaistes kārtība

* 1. saskaņā ar Vispārīgo noteikumu kārtību A.
  2. saskaņā ar Vispārīgo noteikumu kārtību B.

## Darbu pieņemšanas kārtība un samaksa

* 1. Darbi tiek pieņemti Tehniskajā specifikācijā (Pielikums Nr.3) noteiktajā kārtībā, bet jebkurā gadījumā noformējot Darbu nodošanas – pieņemšanas aktu, kā tas ir noteikts Vispārīgajos noteikumos. Atkarībā no Darbu specifikas, Līgums paredz vēl šādu aktu noformēšanu:
     1. Ikmēneša akts par izpildītajiem darbiem (Forma 2);
     2. Akts par iekārtas un/vai būves pieņemšanu ekspluatācijā pēc remonta un/vai apkopes;
     3. Būvniecību reglamentējošos normatīvajos aktos noteiktie akti pieņemšanai ekspluatācijā;
     4. Līguma saistību izpildes akts pēc visu garantijas saistību izpildes;
     5. TOPS sistēmas pieraksti par iekārtas un/vai būves pieņemšanu ekspluatācijā pēc remonta un/vai apkopes.

11.2. Puses vienojas, ka samaksa par Darbu tiek veikta, ievērojot Tehniskajā specifikācijā (Pielikums nr.3) un līguma Vispārīgajos noteikumos norādīto. Uzņēmēja atbildīgā persona katra mēneša otrajā darba dienā no Pasūtītāja elektroniskās sistēmas TOPS izveido ikmēneša aktu par izpildītajiem darbiem (Forma Nr.2.). Balstoties uz Formā Nr.2 iekļautajiem darbu apjomiem, tiek sagatavots elektroniski parakstīts rēķins, kurš kopā ar Formu Nr.2 (.xls forma) tiek nosūtīts Pasūtītāja projekta vadītājam. Sagatavotā Forma 2 par izpildītajiem darbu apjomiem netiek uzskatīta par darbu pieņemšanas dokumentu, bet kalpo tikai kā pamats samaksas veikšanai.

## Līgumsods par Darbu izpildes kavējumu

* 1. saskaņā ar Vispārīgo noteikumu kārtību A.
  2. saskaņā ar Vispārīgo noteikumu kārtību B.

## Papildu noteikumi

* 1. Puses vienojas par šādiem papildu noteikumiem:
     1. Izteikt Līguma Vispārīgo noteikumu 3.4.punktu šādā redakcijā: "Pasūtītājs samaksu par Uzņēmēja kvalitatīvi izpildītājiem Darbiem veiks atbilstoši Cenu tabulai (Pielikums Nr.1) pēc atbilstoša akta parakstīšanas 15 (piecpadsmit) dienu laikā pēc Uzņēmēja rēķina saņemšanas dienas, veicot pārskaitījumu uz rēķinā norādīto Uzņēmēja kontu kredītiestādē, bet ne agrāk kā pēc Līguma noteikumiem atbilstoša Līguma izpildes nodrošinājuma saņemšanas."

## Līgumā noteiktās atbildīgās personas un pilnvarojumi

* 1. Pasūtītājs Līguma izpildei nosaka šādas atbildīgās personas:
     1. Pasūtītāja Projekta vadītājs – \_\_\_\_\_\_\_\_\_\_\_;
     2. Pasūtītāja Tehniskais uzraugs - \_\_\_\_\_\_\_\_\_\_\_.
  2. Uzņēmējs Līguma izpildei nosaka šādas atbildīgās personas:
     1. Uzņēmēja Projekta vadītājs – \_\_\_\_\_\_\_\_\_\_\_;
     2. Uzņēmēja Darbu vadītājs – \_\_\_\_\_\_\_\_\_\_\_;
     3. Uzņēmēja Darba aizsardzības koordinators – \_\_\_\_\_\_\_\_\_\_\_.
  3. Aktu par Darbu izpildes laikā demontētām iekārtām un materiāliem, kas netiek atkārtoti izmantoti montāžā paraksta Uzņēmēja Darbu vadītājs un Pasūtītāja Tehniskie uzraugi.

## COVID-19 izplatības pārvaldība

* 1. Puses ir atbildīgas un apņemas ievērot visus Latvijas Republikā un Pasūtītāja objektos noteiktos pasākumus saistībā ar COVID-19 ierobežošanu, t.sk., katra no Pusēm ir atbildīga par to, lai Darbu izpildes vietai netiktu pielaists personāls vai trešās personas ar jau apstiprinātu COVID-19 infekciju, kā arī personas, kuras pēdējo 10 (desmit) dienu periodā pirms ierašanās objektā ir bijušas ārpus Latvijas un nav izpildījušas Latvijas Republikas normatīvajos aktos un Pasūtītāja uzņēmumā noteiktos ierobežojumus, vai saskārušās ar COVID-19 inficētām personām, vai ir ar slimībai COVID-19 raksturīgām inficēšanās pazīmēm. Pasūtītāja Projekta vadītājs iepazīstina Uzņēmēju ar Pasūtītāja uzņēmumā noteiktajiem ierobežojumiem saistībā ar COVID-19.
  2. Katra Puse sedz izdevumus, kas tai radušies saistībā ar noteiktajiem COVID-19 ierobežojošajiem pasākumiem un to ievērošanu.
  3. Puses nenes atbildību viena pret otru par saistību izpildes nokavējumu vai saistību neizpildi vispār, ja Puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu vai saistību neizpildi vispār COVID-19 izplatības vai ar tā ierobežošanu saistīto pasākumu dēļ, kuri ir stājušies spēkā pēc Uzņēmēja piedāvājuma iesniegšanas vai šī Līguma noslēgšanas dienas, tajā skaitā, Puse nepiemēro otrai Pusei kavējuma procentus, līgumsodus un neprasa minēto iemeslu dēļ radīto zaudējumu vai citu izmaksu atlīdzināšanu.
  4. COVID-19 ietekmētajai Pusei ir pienākums nekavējoties informēt otru Pusi par saistību izpildes nokavējuma termiņiem un plānotajiem Darbu izpildes termiņiem un/vai saistību neizpildes apstākļiem.
  5. COVID-19 ietekmētajai Pusei ir pienākums pēc otras Puses pieprasījuma pierādīt paziņojumā norādītos apstākļus, tajā skaitā to, ka cēlonis saistību izpildes nokavējumam vai saistību neizpildei vispār ir COVID-19 un ka tā ir rīkojusies ar atbilstošu profesionālo rūpību, lai novērstu saistību izpildes nokavējumu vai saistību neizpildi.
  6. Gadījumā, ja COVID-19 izplatības vai ar tā ierobežošanu saistīto pasākumu dēļ Pusēm nav iespējams turpināt saistību izpildi, Pusēm vienojieties ir tiesības izbeigt Līgumu. Pusei ir tiesības Līgumu izbeigt arī vienpusēji gadījumā, ja COVID-19 izplatības vai ar tā ierobežošanu saistīto pasākumu dēļ otrai Pusei nav iespējams turpināt Līguma saistību izpildi ilgāk kā 90 (deviņdesmit) dienas.

## Pušu paraksti

* 1. Parakstot šos Līguma Speciālos noteikumus, Puses piekrīt arī Līguma Vispārīgajiem noteikumiem un Speciālo noteikumu 3.3.punktā atzīmētajiem Līguma pielikumiem.
  2. Līgums kopā ar pielikumiem ir parakstīts ar drošu elektronisko parakstu un satur laika zīmogu. Uzņēmējs ar drošu elektronisko parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Pasūtītāja e-pasta adresi: [kanceleja@latvenergo.lv](mailto:kanceleja@latvenergo.lv). Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

|  |  |
| --- | --- |
| **PASŪTĪTĀJS** | **UZŅĒMĒJS** |
| AS "Latvenergo" | SIA "Industry Service Partner" |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *\_\_\_\_\_\_\_\_\_\_\_* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *\_\_\_\_\_\_\_\_\_\_\_* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *\_\_\_\_\_\_\_\_\_\_\_* |  |

*Informācija par līguma parakstītājiem un kontaktpersonām netiek publicēta saskaņā ar fizisko personu datu aizsardzības normatīvo aktu prasībām.*